CELEX: 62012TA0234
Language: bg
Date: 2015-09-08 00:00:00
Title: Дело T-234/12: Решение на Общия съд от 8 септември 2015 г. — Amitié/Комисия (Арбитражна клауза — Субсидия — Финансова помощ — Спиране на плащанията — Искане за възстановяване на заявените разходи — Обезщетение за вреди — Мораторни лихви — Дебитно известие — Договорна отговорност — Насрещен иск)

19.10.2015   
            
            
               BG
            
            
               Официален вестник на Европейския съюз
            
            
               C 346/13
            
         Решение на Общия съд от 8 септември 2015 г. — Amitié/Комисия
   (Дело T-234/12) (1)
   
   ((Арбитражна клауза - Субсидия - Финансова помощ - Спиране на плащанията - Искане за възстановяване на заявените разходи - Обезщетение за вреди - Мораторни лихви - Дебитно известие - Договорна отговорност - Насрещен иск))
   (2015/C 346/15)
   Език на производството: английски
   
      Страни
   
   
      Ищец: Amitié Srl (Болоня, Италия) (представители: D. Bogaert, M. Picat и C. Siciliano, адвокати)
   
      Ответник: Европейска комисия (представители: F. Moro и S. Delaude, подпомагани първоначално от R. Van der Hout и A. Krämer, а впоследствие от R. Van der Hout и A. Köhler, адвокати)
   
      Предмет
   
   Иск, предявен на основание на член 272 ДФЕС и на член 340, първа алинея ДФЕС, на първо място, за установяване, най-напред, че сумите, получени от ищеца по силата на споразумение за безвъзмездно финансиране и две споразумения за финансова помощ, сключени между него и Общността, представлявана от Комисията, както и финансовата санкция и мораторните лихви, които Комисията иска ищецът да възстанови или да плати с оглед на заключителните изводи от финансов одит, не са дължими или поне не са изцяло дължими, по-нататък, че Комисията няма право да отнесе заключителните изводи от одита и към друго споразумение за безвъзмездна помощ, и накрая, че Комисията е ангажирала договорната отговорност на Съюза, като въз основа на предварителните изводи от финансовия одит е спряла плащанията на дължимите на ищеца суми по две други споразумения за безвъзмездно финансиране, и на второ място, за осъждане на Комисията да заплати на ищеца, от една страна, дължимите суми по споразуменията за безвъзмездна финансова помощ, чието изпълнение е спряла, и по още едно друго споразумение за финансова помощ, ведно със съответните мораторни лихви, и от друга страна, обезщетение за вредите, които ищецът е претърпял поради злоупотреба при упражняване на правата на Комисията по споразуменията за финансова помощ и за безвъзмездна финансова помощ, предмет на финансов одит, както и по спрените вследствие на този одит споразумения за безвъзмездна финансова помощ.
   
      Диспозитив
   
   
               1)
            
            
               Липсва основание за произнасяне по искането на Amitié Srl за установяване на отказа на Европейската комисия да оспори дължимите от нея суми по споразуменията за безвъзмездна финансова помощ ECP-2007-DILI-517005 относно проекта „Athena“ (Access to cultural heritage networks across Europe) и ECP-2008-DILI-538025 относно проекта „Judaica Europeana“ (Jewish urban digital European integrated cultural archive).
            
         
               2)
            
            
               Отхвърля иска в останалата му част.
            
         
               3)
            
            
               Осъжда Amitié да заплати на Комисията, първо, сумата от 50 458,23 EUR, ведно с мораторни лихви от 4,5 % на година, считано от 6 април 2012 г., до пълното ѝ изплащане, второ, сумата от 261 947,36 EUR, ведно с мораторни лихви от 4,25 % на година, считано от 28 декември 2012 г., до пълното ѝ изплащане, трето, сумата от 358 712,35 EUR, ведно с мораторни лихви от 4,5 % на година, считано от 8 май 2012 г., до пълното ѝ изплащане и, четвърто, сумата от 5 045,82 EUR, ведно с мораторни лихви от 4,5 % на година, считано от 23 юни 2012 г. до пълното ѝ изплащане.
            
         
               4)
            
            
               Осъжда Amitié да заплати, освен направените от него съдебни разноски, и четири пети от тези, направени от Комисията.
            
         
               5)
            
            
               Комисията понася една пета от направените от нея съдебни разноски.
            
         
      (1)  ОВ C 243, 11.8.2012 г.